Hans-Ulrich Schmincke
Hans-Ulrich Schmincke (fæddur 21. október 1937 í Detmold) er mjög þekktur þýskur jarðfræðingur.

Námsferill 
Hans-Ulrich Schmincke kláraði stúdentspróf 1957 við menntaskólann Gymnasium Leopoldinum í Detmold í Þýskalandi. Síðan stundaði hann nám frá 1957 til 1964 við ýmsa háskóla: Universität Göttingen, Albert-Ludwigs-Universität Freiburg, RWTH Aachen og einnig bandaríska háskóla University of Baltimore og University of Santa Barbara í Kaliforníu til þess að læra jarðfræði og bergfræði.

Starfsferill
Hann var ráðinn í stöðu prófessors 1969 í jarðfræði og bergfræði og kenndi til 1990 í háskólanum Ruhr-Universität í Bochum í Þýskalandi. 

Frá 1983 til 1991 var hann líka forstöðumaður alþjóðlega eldfjallafræðingafélagsins International Association of Volcanology and Chemistry of the Earth’s Interior (IAVCEI).  

Frá 1990 til 2003 vann hann sem forstöðumaður deildar eldfjallafræði og bergfræði í IFM GEOMAR rannsóknarstofnuninni háskólans í Kiel.

Mikilvægasta fræðirit

Bókin Vulkanismus (Eldfjallafræði) sem kom fyrst út 1986 varð grunnupplýsingabók um þetta efni, oft endurútgefin og þýdd á mismunandi tungumál.
Svo vann hann líka frá 1985 til 1995 sem aðalútgefandi alþjóðlega eldfjallafræðitímaritsins Bulletin of Volcanology og gaf um 300 fræðirit út sjálfur.

Aðaláhugamál í vísindum
Hann rannsakaði til dæmis eldfjöll í Þýskalandi, sérstaklega á Eifel-Svæði. 

Svo vann hann líka oft á Kanaríeyjum, sérstaklega á Gran Canaria (frá 1965). 
 
1993 fór hann til Kína til þess að rannsaka Paektusan/Changbaishan-Svæðið og var einna fyrstur til þess að kanna þetta stóra eldfjall betur.

Á Íslandi vann hann líka sem aðstoðastjórnandi frá 1977 - 1979 að verkefninu International Research Drilling Projects Iceland.

Verðlaun (úrval) 
Hann fékk mörg verðlaun fyrir framúrskarandi vísindaafrek sín. 1991 fékk hann  virtustu vísindaverðlaun Þýskalands:  Gottfried-Wilhelm-Leibniz-Preis der Deutschen Forschungsgemeinschaft.
Önnur verðlaun voru:
 1993: Heiðursmerki Sigurðar Þórarinssonar, (Thorarinsson-Heiðursmerkið) (IAVCEI)
 2001: Hans-Stille-Heiðursmerkið
 2012: Gustav-Steinmann-Heiðursmerkið

Ritaskrá

Bækur (úrval)
 Hans-Ulrich Schmincke: Vulkanismus, 3. überarbeitete Auflage. Wissenschaftliche Buchgesellschaft 2010, ISBN 978-3-89678-690-6.
 Hans-Ulrich Schmincke: Vulkane der Eifel - Aufbau, Entstehung und heutige Bedeutung, Spektrum-Akademischer Verlag 2009, ISBN 978-3-8274-2366-5.
 Hans-Ulrich Schmincke, Mari Sumita: Geological Evolution of the Canary Islands, Görres Verlag, Koblenz 2010, ISBN 3-8697-2005-0.
 Richard V. Fisher, H.-U. Schmincke: Pyroclastic rocks. 1991

Fræðirit (úrval)
 http://www.researchgate.net/profile/Nicole_Stroncik/publication/257436924_Palagonite__a_review/links/0c96052822f3ee739b000000.pdf  Nicole A. Stroncik, Hans-Ulrich Schmincke: Palagonite – a review. Int J Earth Sci (Geol Rundsch) (2002) 91:680–697;  DOI 10.1007/s00531-001-0238-7(pdf-skjal) (á ensku)

Tenglar 
 Portrait auf der Website der Österreichischen Akademie der Wissenschaften (PDF; 38 kB) (á þýsku)
 Harald Meller trifft Hans-Ulrich Schmincke (Seite des Landesamts für Denkmalpflege und Archäologie Sachsen-Anhalt) (á þýsku)
 http://www.iugg.org/honors/CV_fellows/2015_064-c_Hans-Ulrich_Schmincke_cv.pdf   Náms- og starfsferill, ritaskrá (pdf-skjal) (á ensku)

Tilvísanir 

Þýskir jarðfræðingar
Þýskir vísindamenn
Þýskir jarðefnafræðingar
Bergfræðingar